VENDIM
Nr. 431, datë 17.5.2017

PËR DISA NDRYSHIME DHE SHTESA NË VENDIMIN NR. 418, DATË 27.6.2012, TË KËSHILLIT TË MINISTRAVE,  “PËR PËRCAKTIMIN E MASËS SË SHPËRBLIMIT TË ANËTARËVE TË KËSHILLAVE, BORDEVE OSE KOMISIONEVE TË NJËSIVE TË QEVERISJES QENDRORE”, TË NDRYSHUAR

Në mbështetje të nenit 100 të Kushtetutës dhe të nenit 4, të ligjit nr. 10405,  datë 24.3.2011, “Për kompetencat për caktimin e pagave dhe shpërblimeve”, me propozimin e ministrit të Financave, Këshilli i Ministrave

VENDOSI:

1. Në lidhjen  nr. 1, të përmendur  në pikën 3, të vendimit  nr. 418, datë 27.6.2012,  të Këshillit  të
Ministrave, të ndryshuar, bëhen ndryshimi dhe shtesa e mëposhtme:
a) Në ndarjen “Ministria e Financave”, emërtesa “Këshilli i Menaxhimit të Agjencisë së Auditimit të
Programeve të Asistencës” shfuqizohet.
b) Pas ndarjes “Agjencia e Ofrimit të Shërbimeve Publike të Integruara” shtohet ndarja “Kryeministria
‘Këshilli Mbikëqyrës i Agjencisë së Auditimit të Programeve të Asistencës’” dhe në ndarjen “Ministria e Kulturës” shtohet nënndarja “Këshilli Kombëtar për të Drejtën e Autorit” sipas  përcaktimeve të paraqitura në tabelën, që i bashkëlidhet këtij vendimi dhe është pjesë përbërëse e tij.
2. Efektet financiare përballohen nga buxheti i miratuar për institucionet e përmendura në këtë vendim.
3. Ngarkohen njësitë e qeverisjes qendrore për zbatimin e këtij vendimi. Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTRI
Niko Peleshi






Tabela



Institucioni Buxhetor	Emertesa e Bordit/Keshilli/Komisionit

Numri maksimal i pagesave në

Përbërja	Shpërblim kryetari

Shpërblim anëtari

një vit

Kryetari   Nr. i Anëtareve

(Lekë)

(Lekë)


Ministria e Kulturës	Këshilli Kombëtar për të Drejtën e Autorit	9	1	4	5,000	5,000


Kryeministria


Këshilli Mbikqyrës i Agjencisë së Auditimit të Programeve
të Asistencës	10	1	2	15,000	10,000

